CELEX: 32004R1084
Language: lv
Date: 2004-06-09 00:00:00
Title: Komisijas Regula (EK) Nr. 1084/2004 (2004. gada 9. jūnijs) par atkāpēm no Regulas (EK) Nr. 2848/98 saistībā ar termiņu audzēšanas līgumu parakstīšanai starp ražotājiem un 2004. gada ražas jēltabakas pirmsapstrādājiem

10.6.2004   
            
            
               LV
            
            
               Eiropas Savienības Oficiālais Vēstnesis
            
            
               L 207/6
            
         
      KOMISIJAS REGULA (EK) Nr. 1084/2004
   (2004. gada 9. jūnijs)
   par atkāpēm no Regulas (EK) Nr. 2848/98 saistībā ar termiņu audzēšanas līgumu parakstīšanai starp ražotājiem un 2004. gada ražas jēltabakas pirmsapstrādājiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 30. jūnija Regulu (EK) Nr. 2075/92 par jēltabakas nozares tirgus kopējo organizāciju (1) un jo īpaši tās 7. pantu,
   tā kā
   
               (1)
            
            
               10. panta 1. punkts Komisijas 1998. gada 22. decembra Regulas (EK) Nr. 2848/98, kurā noteikta kārtība, kādā piemērojama Padomes Regula (EEK) Nr. 2075/92 saistībā ar piemaksu shēmu, ražošanas kvotām un specifisku atbalstu, ko piešķir ražotāju grupām jēltabakas nozarē (2), kā audzēšanas līgumu noslēgšanas termiņu nosaka 30. maiju, izņemot nepārvaramas varas gadījumus. Kamēr nav noteikts jauns jēltabakas atbalsta režīms saskaņā ar Padomes 2003. gada 29. septembra Regulu (EK) Nr. 1782/2003, ar ko paredz kopīgus noteikumus tieša atbalsta shēmām kopējās lauksaimniecības politikas ietvaros un izveido dažas lauksaimnieku atbalsta shēmas (3), ražotāji un pirmapstrādātāji nav spējuši noteiktajā laikā noslēgt līgumus. Tālab šis termiņš attiecībā uz 2004. gada ražu ir jāpagarina.
            
         
               (2)
            
            
               šajā regulā paredzētie pasākumi ir saskaņā ar Tabakas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Neraugoties uz Regulas (EK) Nr. 2848/98 10. panta 1. punktu, attiecībā uz 2004. gada ražu audzēšanas līgumi jānoslēdz vēlākais līdz 2004. gada 30. jūnijam, izņemot nepārvaramas varas gadījumus.
   2. pants
   Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
   To piemēro no 2004. gada 31. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 9. jūnijā
      
         
            Komisijas vardā —
         
         
            Komisijas loceklis
         
         Franz FISCHLER
         
      
   
   
      (1)  OV L 215, 30.7.1992., 70. lpp. Jaunākie grozījumi regulā izdarīti ar Regulu (EK) Nr. 2319/2003 (OV L 345, 31.12.2003., 17. lpp.).
   
      (2)  OV L 358, 31.12.1998., 17. lpp. Jaunākie grozījumi regulā izdarīti ar 2003. gada Pievienošanās aktu.
   
      (3)  OV L 270, 21.10.2003., 1. lpp. Jaunākie grozījumi regulā izdarīti ar Regulu (EK) Nr. 864/2004 (OV L 161, 30.4.2004., 48. lpp.).